Tezkereyo ke semedê  Iraq û Sûrîye Heyetê Pêroyî yê Meclîsê Tirkîya de ame muneqeşekerdene bi reyanê AKP, MHP û İYİ Parti  ame qebulkerdene.
Pêvînayîşê derheqê tezkereyê semedê Iraq û Sûrîye yo ke bi îmzayê Serekkomarê Tirkîya Tayyîp Erdoganî şawiya meclîs,  vizêr qedîyayî. Tezkere bi reyanê AKP, MHP û İYİ Parti  ame dergkerdene.Pê tezkereyî selahîyet dîyeno Erdoganî ke leşkeran bişawo Iraq û Sûrîy û operasyonanê teberê sînorî bikero. Semedê naye selahîyetê Erdoganî hendê di serranê bînana ame dergkerdene.
Reydayîşo ke Hemsereka Pêroyî ya HDPyî Pervîne Buldan zî tewrê ci bîyî de 56 wekîlanê HDPyî vera tezkereyî reyê xo şuxulnayî. CHPyî zî reya verêne vera tezkereyî vejîya û vera ci reyê xo şuxulnayî.
